open-index/open-wikipedia-markdown huggingface dataset:
Pásmo Gazy

right|thumb|Poškodená časť letiska Jásira Arafata

**Pásmo Gazy** (, angl. *Gaza Strip*) je úzky pruh zeme na pobreží Stredozemného mora, severovýchodne od Sinajského polostrova. Nachádza sa tu najväčšie mesto pod palestínskou správou – mesto Gaza. Druhé najväčšie je mesto Rafah.

Pásmo Gazy je výnimočné tým, že je to jedna z najhustejšie obývaných oblastí v regióne. Spolu s územiami na západnom brehu Jordánu je formálne spravované palestínskymi autonómnymi orgánmi (od roku 1994), no od roku 2007 je výlučne pod kontrolou hnutia Hamás, zatiaľ čo západný breh Jordánu je spravovaný stranou Fatah. 

## Vývoj
Koncom roku 1948 bolo pásmo Gazy obsadené Egyptom, a pod jeho správou zostalo až do roku 1967.

Po tzv. 6-dňovej vojne pripadlo Izraelu, ktorý zaviedol priamu vojenskú správu nad územím.

Vo februári 2005 hlasovala izraelská vláda za stiahnutie izraelských síl do leta 2005, vrátane likvidácie izraelských osád a presídlenia židovských osadníkov. Po stiahnutí si Izrael ponechá pobrežnú kontrolu a pás pozdĺž hranice s Egyptom (nazývaný „Filadelfský koridor“). Vláda čelí silnej opozícii voči tomuto plánu.

Vo voľbách v roku 2006 v pásme Gazy triumfovalo islamistické hnutie Hamás, porazilo hnutie Fatah, ktoré dovtedy ovládalo celé Palestínske územie.  V Predjordánsku však Fatah voľby vyhral, čo viedlo ku konfliktu medzi Hamásom a Fatahom a vyústilo do rozdelenia palestínskych území – od roku 2007 má Predjordánsko pod kontrolou Fatah a pásmo Gazy spravuje Hamás. 

## Administratívne delenie
Pásmo Gazy je rozdelené do 5 guvernorátov:
* Guvernorát Dajr al-Balah
* Guvernorát Chán Júnis
* Guvernorát Rafah
* Guvernorát Severná Gaza
* Guvernorát Gaza

## Hraničné priechody
; Izrael
* hraničný priechod Erez
* hraničný priechod Karni
* hraničný priechod Kerem Šalom
* hraničný priechod Kisufim
* hraničný priechod Sufa

; Egypt
* hraničný priechod Rafah

## Referencie

## Pozri aj
* Arabsko-izraelské vojny

## Iné projekty

Kategória:Palestínske autonómne územia
Disjunkcia (logika)

Logická **disjunkcia** (používa sa pre ňu symbol ∨) je výroková spojka, ktorej hodnota je pravda práve vtedy, keď aspoň jeden zo vstupných operandov je pravda.

Dva výroky spojené disjunkciou tvoria výrok (nazývaný aj *disjunkciou týchto dvoch výrokov*), ktorý je pravdivý práve vtedy, ak je pravdivý aspoň jeden zo spájaných výrokov. V hovorovom jazyku sa väčšinou vyjadruje spojkou alebo.

Disjunkcia viacerých výrokov (množiny výrokov) je pravdivá práve vtedy, ak je pravdivý aspoň jeden z týchto výrokov. Disjunkcia prázdnej množiny výrokov sa považuje za nepravdivý výrok.

## Pozri aj
* Konjunkcia
* Implikácia
* Negácia

## Externé odkazy
* Výroková logika Logické hádanky, na ktorých riešenie treba využiť logické operácie.
* Disjunkcia na  pohodovamatematika.sk 

Kategória:Logika
Pyramída

thumb|Cheopsova pyramída

**Pyramída** v architektúre je historicky monumentálna staroegyptská hrobka v tvare pravidelného kvadratického ihlana, ako aj jej podobný útvar (niekedy s iným účelom) v predkolumbovskej Amerike a inde na svete; dnes veľká stavba v tvare pravidelného kvadratického ihlana.

## Pyramídy ako historické stavby
* Egypt: pozri Egyptské pyramídy
* Blízky východ: zikkurat (stupňovitá pyramidálna stavba s vonkajším schodiskom a chrámom na vrchole)
* Európa: pyramída sa uplatnila v období antiky, napodobňujúc v menších rozmeroch egyptské pyramídy. Príkladom je pyramída-mauzóleum bohatého patrícija Caia Cestia postavená medzi rokmi 18 – 12 pred Kr. v Ríme. 
* Čína a Japonsko: Pyramída sa uplatňuje ako nákladná reprezentačná hrobka vládcu, ktorý je pochovaný najčastejšie v jej blízkosti. Materiálom je vačšinou kombinácia (nepálená) tehla-hlina.
* Latinská Amerika: Pyramídy poznáme v kultúrach Inkov, Mayov aj Aztékov.
* Kanárske ostrovy: pozri Pyramídy v Güímare

## Pyramídy ako moderné stavby
right|thumb|Slovenský rozhlas

* Pyramide du Louvre – sklenená vstupná pyramída a dve bočné pyramídy, tzv. obrátená pyramída v novom vstupe
* Slovenský rozhlas – tzv. obrátená pyramída vybudovaná medzi rokmi 1969 – 1984
* Hotel Luxor a Kasíno Luxor v Las Vegas – 2/3 zmenšenina Veľkej pyramídy v Gíze vybudovaná v roku 1993

## Galéria

stred|náhľad|400px|Porovnanie veľkostí niektorých pyramíd

Image:01 khafre north.jpg|Rachefova pyramída
File:Shaohao - pyramid - P1050739.JPG|Šaohaova hrobka, Čchü-fu, Čína
Image:Stockport Pyramid.jpg|Stockport Pyramid v Stockporte, Spojené kráľovstvo
Image:Walter Pyramid.jpg|Walter Pyramid, Long Beach, Kalifornia
Image:Luxor28.jpg|Luxor Hotel, Las Vegas, Nevada
File:Hanoi Museum 01a.JPG|Hanojské múzeum v Hanoji, Vietnam
Image:MetCemBrunswigPyramid1.jpg|Hrobka na cintoríne v New Orleans 
Image:Bursa, Zafer Plaza shopping center.jpg|Nákupné centrum v Burse, Turecko
Image:SF_Transamerica_full_CA.jpg|Transamerica Pyramid, San Francisco, Kalifornia.
Image:Building of Slovak Radio in Bratislava, Bratislava I District.jpg|Budova Slovenského rozhlasu, Bratislava, Slovensko.
Image:Visočica, bosnianska pyramída.jpg|Pyramídy môžu vzniknúť aj pôsobením prírody. Vrch Visočica pri meste Visoko v Bosne sa nápadne ponáša na pyramídu.


## Pozri aj
* Archeológia
* Egypt
* Starovek

## Iné projekty

## Externé odkazy
* Referát o pyramídach 
* 7 divov sveta – pyramídy v Gíze

Kategória:Archeológia
Kategória:Stavby
Kategória:Hrobky
Kategória:História
Výroková spojka

**Výroková spojka** je operácia, pomocou ktorej sa vytvára z niekoľkých (väčšinou dvoch) výrokov výrok, ktorého pravdivostná hodnota sa odvodzuje podľa daného pravidla z pravdivostných hodnôt spájaných výrokov. Výrokové spojky sú napríklad negácia, disjunkcia, konjunkcia, implikácia, ekvivalencia, non-ekvivalencia.

Kategória:Logika
Zjednotenie

**Zjednotenie** (nedokonavý vid: **zjednocovanie, jednotenie**) môže byť:
*urobenie jednotným(i), pozri pod jednotnosť
*spojenie v jednotu, pozri pod jednota
*dohodnutie sa
*v matematike: zjednotenie (matematika)

**Jednotenie** môže byť aj riedenie rastlín, ktorú rastú/sú vysadené husto vedľa seba, synonymum: pretrhávanie, pozri pretrhávanie
Konjunkcia (logika)

Logická **konjunkcia** je výroková spojka. Používa sa pre ňu symbol ∧. 

Dva výroky spojené konjunkciou tvoria výrok (nazývaný aj *konjunkciou týchto dvoch výrokov*), ktorý je pravdivý práve vtedy, ak sú pravdivé obidva spájané výroky. V hovorovom jazyku sa väčšinou vyjadruje spojkou *a*.

Konjunkcia viacerých výrokov (množiny výrokov) je pravdivá práve vtedy, ak je pravdivý každý z týchto výrokov. Konjunkcia prázdnej množiny výrokov sa považuje za pravdivý výrok.

## Pozri aj

* Disjunkcia
* Implikácia
* Ekvivalencia
* Negácia

## Externé odkazy
* Konjunkcia na  pohodovamatematika.sk 

Kategória:Logika
Konjunkcia

**Konjunkcia** môže byť:
*v logike a matematike: jedna z výrokových spojok, pozri konjunkcia (logika)
*v jazykovede: spojka
*v astronómii: jeden z aspektov, zdanlivé spojenie dvoch kozmických telies, pozri konjunkcia (astronómia)
*v astrológii: astrologický aspekt o hodnote 0 stupňov
Disjunkcia

**Disjunkcia** môže byť:
* v logike:
** spojenie navzájom sa vylučujúcich, ale tomu istému druhu prislúchajúcich (teda v rozsahu vyššieho pojmu k sebe patriacich) pojmov (napr. muž-žena), pozri disjunktné pojmy
** operácia spojenia dvoch výpovedí vylučujúcim disjunktorom alebo nevylučujúcim disjunktorom, resp. výsledok tejto operácie (čiže disjunktívny výraz, zložený výrok), pozri disjunkcia (logika)
** v užšom zmysle len nevylučujúca disjunkcia
* v matematike
**v matematickej logike: disjunktor (teda spojka, pomocou ktorej sa uskutočňuje disjunkcia)
**v teórii množín: disjunktnosť, pozri pod disjunktná množina
* v genetike: oddelenie sa od seba dcérskych chromozómov, pozri disjunkcia (genetika)
* v ekológii: hiát, pozri hiát (ekológia)
* v jazykovede: vylučovací vzťah
Pyramída (rozlišovacia stránka)

**Pyramída** môže byť:
* v geometrii, anatómii, kryštalografii a záhradkárstve: cudzie slovo pre ihlan
* v architektúre a dejinách: monumentálna ihlanovitá staroegyptská hrobka alebo jej podobná stavba, pozri pyramída
* v športovej akrobatike: skupina akrobatov postavených na sebe do tvaru trojuholníka, pozri pyramída (akrobatika)
* v geodézii: signalizačná stavba nad trigonometrickým bodom v podobe ihlana, synonymum: meračská pyramída, pozri pyramída (geodézia)
* v poľnohospodárstve: sušiak na sušenie sena v podobe ihlana
* hromada alebo skupina predmetov ihlanovitého tvaru
* v biliarde: druh hry, pri ktorej sa gule stavajú do pyramídy, pozri pyramída (biliard)
* slovenská encyklopédia, ktorá vychádzala formou časopisu od 70. rokov až do začiatku 90. rokov 20. storočia, pozri Pyramída (encyklopedický časopis)
* chránené územie, pozri Pyramída (prírodná pamiatka)
* prenesene: veľké množstvo
* v lekárskom slangu skalná kosť

## Pozri aj
* Maslowova pyramída
* potravinová pyramída
* populačná pyramída (v demografii grafické znázornenie vekovej štruktúry obyvateľstva v tvare trojuholníka)
* spoločenská pyramída
* pôdna pyramída
Ihlan (rozlišovacia stránka)

**Ihlan** alebo **pyramída** označuje:
*v geometrii: teleso, v ktorom sú rohy rovinného mnohouholníka priamočiaro spojené s nejakým bodom (nazývaným vrchol ihlana) nachádzajúcim sa mimo roviny tohto mnohouholníka, pozri ihlan
*v kryštalografii: jeden z kryštálových tvarov, pozri ihlan (kryštál)
*v anatómii: výbežok, napríklad miechy, mozočka a podobne
*v záhradkárstve: strom umelo tvarovaný do kužeľa alebo ihlana, pozri ihlan (strom)

Malý ihlan sa nazýva **ihlanec**.
Sundance Film Festival

náhľad|Nápis Sundance Film Festival
**Sundance Film Festival** je najvýznamnejší festival nezávislého filmu v Spojených štátoch.

Usporiadateľom festivalu je filmový inštitút Sundance Institute, ktorý založil herec a režisér Robert Redford na podporu nezávislých filmárov.

## Iné projekty

## Externé odkazy

* Oficiálna stránka

Kategória:Filmové festivaly v USA
Kategória:Kultúra v Utahu
Kathy Batesová

**Kathy Batesová** (* 28. jún 1948, Memphis, Tennessee, USA) je americká filmová herečka, režisérka a producentka.

## Filmografia (výber)
* 2013 – súčasnosť – *[[American Horror Story]]*
* 2011 – *[[Polnoc v Paríži]]* (*Midnight in Paris*)
* 2008 – *[[Deň, keď sa zastavila Zem]]* (*Day the Earth Stood Still, The*)
* 2008 – *[[Núdzový východ]]* (* Revolutionary Road*)
* 2007 – *[[P.S.: Milujem ťa]]* (*P.S. I Love You*)
* 2007 – *[[Pán včielka]]* (*Bee Movie*)
* 2006 – *[[Lemra lemravá]]* (* Failure to Launch*)
* 2002 – *[[O Schmidtovi]]*  (*About Schmidt*)
* 2002 – *Vážka* (*Dragonfly*)
* 2001 – *Štvanci Ameriky* (*American Outlaws*)
* 1998 – *[[Farby moci]]*  (*Primary Colors*)
* 1998 – *Roznášač vody*  (*Waterboy, The*)
* 1997 – * [[Titanic (film z roku 1997)|Titanic]]*
* 1996 – *[[Diabolská lesť]]*  (*Diabolique*)
* 1995 – *Dolores Claiborneová*  (*Dolores Claiborne*)
* 1995 – *Angus*
* 1992 – *Predohra k bozku*  (*Prelude to a Kiss*)
* 1992 – *[[Tiene a hmla]]* (*Shadows and Fog*)
* 1992 – *[[Svadba alebo pohreb]]* (*Used People*)
* 1991 – *[[Smažené zelené paradajky]]* (*Fried Green Tomatoes*)
* 1990 – *[[Misery nechce zomrieť]]*  (*Misery*)
* 1990 – *Biely palác* (*White Palace*)
* 1988 – *Arthur 2:Na mizine*  (*Arthur 2:On the Rocks*)
* 1978 – *Na slobode*  (*Straight Time*)

## Iné projekty

## Externé odkazy
* 
* Kathy Bates na filmklub.sk 

Kategória:Filmové herečky USA
Kategória:Televízne herečky USA
Kategória:Filmové režisérky USA
Kategória:Filmoví producenti USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme
Kategória:Držitelia ceny Emmy
Kategória:Hollywoodsky chodník slávy
Kategória:Držiteľky ceny Satellite Award
Kategória:Držitelia Critics' Choice Movie Awards
Kategória:Držitelia Screen Actors Guild Award
Kategória:Osobnosti z Memphisu (Tennessee)
Kategória:Televízne herečky USA mydlových opier
Jurgov

**Jurgov** (, , ) je dedina na Spiši (okolo 900 obyvateľov). Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (spolu 13 spišských a 12 oravských obcí).  Nachádza sa v jeho južnej časti pri hranici so Slovenskom.

## Zaujímavosti
thumb|Farský kostol v Jurgove
Drevený kostol Sv. Sebastiana postavený okolo roku 1670, ktorý stále využíva rímskokatolícka farnosť v Jurgove. Kostol bol dvakrát rozostavaný, v roku 1811 a druhýkrát v roku 1869. Strecha je šindľová. Obklopený je mohutnými lipovými stromami. Interiér je rokokový, nachádza sa v ňom veľa vyrezávaných drevených figúrok anjelikov, svätých a pod. 

Zoskupenie drevených pastierskych kolíb, ktoré sa nachádza pri ceste k hraničnému priechodu so Slovenskom. Koliby boli privezené z tatranských polian, keď jurgovčania stratili právo, aby tam mohli pásť svoj dobytok. 

Píla poháňaná vodným kolesom, ktorá funguje podnes. Majiteľom je jurgovský urbár. 

V Jurgove sa nachádza aj múzeum.

## Osobnosti
* Doc. ThDr. Alojz Miškovič, slovenský historik a literárny historik

## Referencie

## Pozri aj
* Poľský Spiš

## Iné projekty

## Externé odkazy
* www.jurgow.pl
* Spolok Slovákov v Poľsku

Kategória:Dediny v Poľsku
Kategória:Malopoľské vojvodstvo
Zamenhof

**Zamenhof** je priezvisko nemeckého pôvodu (podľa obce Samhof: v Nemecku existujú dve obce tohto mena). Pravopisné varianty sú Zamenov (podľa ruského prepisu Заменов; ale v ruštine i Заменгоф (Zamengof)) a Samenhof (podľa nemeckého pravopisu). 

Jeho nositeľmi boli napríklad tvorca esperanta Ľudovít Lazar Zamenhof a jeho dcéra Lidja Zamenhof.

Kategória:Nemecké priezviská
Blázni ako za mlada

***Blázni ako za mlada*** je hudobná komédia o fiktívnej skupine Strange Fruit.

V roku 1977 sa rozpadli a o dvadsať rokov sa stretávajú.
Zostarnutí rockeri si chcú zahrať na hudobnom festivale vo Wisbechu a pripomenúť si lepšie časy.

Nespokojní s terajším životom sa vydavajú na turné s obavami,ako ich príjme súčasné publikum. Nemajú čo stratiť – spevák Ray Bill Nighy je závislý od bohatej manželky, klávesista Tony Stephen Rea predáva na Ibize kondómy, basgitarista, skladateľ a spevák Les Wickes Jimmy Nail je pokrývačom, bubeník Beano Timothy Spall večne prenasledovaný daňovým úradom pracuje ako záhradník a Brian Bruce Robinson, frontman skupiny sa vraj predávkoval drogami.  

## Externé odkazy
* Blázni ako za mlada na filmklub.sk 

Kategória:Britské filmy
Kategória:Filmy podľa názvu
Kategória:Filmy z 1998
Coming out

**Coming out** je vývinový proces, pri ktorom človek rozpoznáva a akceptuje svoju menšinovú emocionálnu a sexuálnu orientáciu alebo sexuálnu identitu (identifikáciu). Takisto sa týmto pojmom označuje úkon zdôverenia sa s touto orientáciou alebo identitou iným osobám, alebo okamih, kedy človek prestane svoju orientáciu alebo identitu tajiť pred svojim okolím.

Výraz sa tiež používa v prenesenom význame ako úkon zdôverenia sa s osobným tajomstvom.

## Etymológia
Termín pochádza z anglického slovesa *to come out*, vyjsť, prenesene tiež debutovať, vyjsť s niečím na verejnosť, byť uvedený do spoločnosti, „vyplávať na povrch“, vysvitnúť.

Kategória:Sexuálna orientácia a identita
Tarja Halonenová

**Tarja Kaarina Halonenová** (* 24. december 1943, Helsinki, Fínsko) je fínska právnička a politička. V rokoch 2000-2012 bola prezidentkou Fínska.

## Životopis
Narodila sa v Helsinkách, kde aj v roku 1968 na Helsinskej univerzite získala právnický diplom. Od roku 1970 bola právničkou Centrálnej organizácie fínskych odborových zväzov. V roku 1970 sa stala členkou sociálno demokratickej strany. Na jej kandidátke sa v roku 1979 dostala do parlamentu, kde sedela päť funkčných období. Neskôr bola ministerkou sociálnych vecí a zdravia, ministerkou spravodlivosti a v roku 1995 sa stala ministerkou zahraničných vecí. Od roku 2000 je prezidentkou Fínska. Po zvolení sa druhýkrát vydala. Jej terajším manželom je psychológ Pentti Arajärvi, jej dlhoročný spolupracovník. Z prvého manželstva má jednu dcéru Annu.

## Profesijná kariéra
* 1970 – právnička Centrálnej organizácie fínskych odborových zväzov

## Politická kariéra
* 1971 – členka fínskej Sociálnodemokratickej strany 
* 1979 – poslankyňa fínskeho parlamentu za Fínsku sociálnodemokratickú stranu 
* 1984 – 1987 – predsedníčka Komisie pre sociálne otázky
* 1987 – 1990 – ministerka sociálnych vecí a zdravia
* 1989 – 1991 – ministerka pre škandinávsku spoluprácu 
* 1990 – ministerka spravodlivosti
* 1995 – 2000 – ministerka zahraničných vecí
* 2000 – 2012 - prvá fínska prezidentka, zvolená aj do druhého funkčného obdobia v roku 2006

## Iné projekty

Kategória:Prezidenti Fínska
Kategória:Prezidentky
Kategória:Ministri pre sociálne veci a zdravie Fínska
Kategória:Ministri zahraničných vecí Fínska
Kategória:Ministri spravodlivosti Fínska
Kategória:Fínski právnici
Kategória:LGBT aktivisti
Kategória:Držitelia čestných doktorátov
Kategória:Laureáti Radu Bieleho dvojkríža I. triedy
Kategória:Osobnosti na fínskych poštových známkach
Kategória:Osobnosti z Helsínk
Kategória:Absolventi Helsinskej univerzity
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia veľkokríža Radu čestnej légie
Kategória:Rytieri veľkokríža Radu Izabely Katolíckej
Kategória:Nositelia Radu troch hviezd
Kategória:Nositelia Radu za mimoriadne zásluhy
Kategória:Nositelia Radu bielej ruže
Kategória:Rytieri Rádu slona
Štefan Sečka

Mons. ThDr. **Štefan Sečka**, PhD. (* 6. júl 1953, Spišský Štvrtok† 28. október 2020, Levoča) bol slovenský  rímskokatolícky diecézny biskup Spišskej rímskokatolíckej diecézy.

## Životopis
Maturoval v roku 1971 na SVŠ v Spišskej Novej Vsi. Ordinovaný bol 6. júna 1976. Pôsobil ako kaplán v Spišskej Novej Vsi (19781980) a v Dolnom Kubíne (19801984). V roku 1984 sa stal správcom farnosti v Liptovských Revúcach a v roku 1990 vicerektorom Kňazského seminára biskupa Jána Vojtaššáka a odborným asistentom na Teologickom inštitúte Cyrilometodskej bohosloveckej fakulty UK v Bratislave. Za pomocného biskupa spišskej diecézy ho vymenoval pápež Ján Pavol II. dňa 28. júna 2002 a zveril mu titulárne sídlo Sita. 

Vysvätený na biskupa bol 27. júla 2002 v Spišskej Kapitule v Spišskom Podhradí. Hlavným konsekrátorom bol vtedajší spišský diecézny biskup Mons. František Tondra. Spolusvätiteľmi boli Mons. Henryk Józef Nowacki, apoštolský nuncius v SR a Mons. Alojz Tkáč, košický arcibiskup metropolita.

Dňa 4. augusta 2011 bol vymenovaný pápežom Benediktom XVI. za nástupcu Mons. Františka Tondru na spišskom biskupskom stolci. Úrad spišského diecézneho biskupa kánonicky prevzal 10. septembra pri svätej omši v Katedrále svätého Martina v Spišskej Kapitule. Jeho biskupským heslom je: „Crux Christi perficiat nos“ (Kristov kríž nech nás zdokonalí).

Dňa 24. júna 2020 na Slávnosť Narodenia sv. Jána Krstiteľa v Katedrále sv. Martina v Spišskej Kapitule spolu s apoštolským nunciom na Slovensku Mons. Giacomom Guidom Ottonellom a emeritným spišským pomocným biskupom Mons. Andrejom Imrichom vysvätil nového spišského pomocného biskupa Mons. Jána Kuboša.

Dňa 28. októbra 2020 o tretej ráno zomrel v levočskej nemocnici po dlhodobých zdravotných problémoch so srdcom a krátkej hospitalizácii. Pochovaný bol 3. novembra 2020 v blízkosti Katedrály sv. Martina na Spišskej Kapitule, pohrebné obrady vykonal 
bratislavský arcibiskup-metropolita Mons. Stanislav Zvolenský, vtedajší predseda Konferencie biskupov Slovenska. 

## Referencie

## Pozri aj

* Zoznam spišských biskupov

## Iné projekty

## Externé odkazy
* Rozhovor pre rádio Lumen 16. januára 2019

Kategória:Biskupi Spišskej diecézy
Kategória:Vyučujúci na Rímskokatolíckej cyrilometodskej bohosloveckej fakulte Univerzity Komenského v Bratislave
Kategória:Konferencia biskupov Slovenska
Kategória:Osobnosti zo Spišského Štvrtka
Andrej Imrich

Mons. **Andrej Imrich** (* 9. január 1948, Mníšek nad Popradom) je emeritný spišský pomocný biskup.

## Kňaz
Kňazskú vysviacku prijal 8. júna 1974 v Dóme sv. Martina v Bratislave pre pastoračnú službu Spišskej diecézy. Vysvätil ho Mons. Július Gábriš, trnavský apoštolský administrátor. 

V rokoch 1974 - 1977 bol kaplánom v Rabči, 1977 - 1980 kaplánom v Dolnom Kubíne, 1980 - 1983 kaplánom v Spišskej Novej Vsi. Dňa 15. októbra 1983 bol vymenovaný za farského administrátora v Zázrivej a 1. februára 1985 v Trstenej. Nový diecézny biskup Spišskej diecézy Mons. František Tondra ho 1. novembra 1989 vymenoval za generálneho vikára a neskôr za farského administrátora v Spišskom Podhradí.

## Biskup
Dňa 4. júna 1992 bol pápežom sv. Jánom Pavlom II. vymenovaný za pomocného biskupa Spišskej diecézy a titulárneho biskupa sídla Castellum Titulianum. Biskupskú vysviacku prijal 11. júla 1992 v Spišskom Podhradí – Spišskej Kapitule. Vysvätil ho Mons. František Tondra, spišský diecézny biskup spolu s Mons. Giovannim Coppom, apoštolským nunciom v Česko-Slovensku a Mons. Jánom Sokolom, trnavským arcibiskupom a metropolitom Slovenska. Za biskupské heslo si zvolil *Metanoia, oboedientia et spes - Pokánie, poslušnosť a nádej.* 

Po nástupe do úradu nového spišského diecézneho biskupa Mons. Štefana Sečku bol opäť 12. septembra 2011 potvrdený v úrade generálneho vikára Spišskej diecézy. 

16. októbra 2014 bol slávnostným kazateľom na Trnavskej novéne v Bazilike sv. Mikuláša v Trnave, kde predniesol kázeň na tému *Panna Mária verne stála pod krížom.* 

Dňa 15. októbra 2015 pápež František prijal jeho zrieknutie sa úradu pomocného biskupa Spišskej diecézy a stal sa emeritným biskupom.  

## Referencie

## Iné projekty

Kategória:Biskupi Spišskej diecézy
Kategória:Konferencia biskupov Slovenska
Kategória:Osobnosti z Mníška nad Popradom
Bps

* **bps** je skratka jednotky bits per second (bitov za sekundu)
* **Bps** je neformálna skratka pre bytes per second (bajtov za sekundu)
Bit

**Bit** je názov základnej jednotky informácie. Ako skratka sa používa **bit** alebo **b**. Používa sa v teórii informácie a v informatike. Bit môže nadobúdať jednu z dvoch logických hodnôt. V praxi nadobúda vždy jednu z dvoch vzájomne sa vylučujúcich stavov, ako „pravda“ – „nepravda“, „zapnutý“ – „vypnutý“, nula – jedna.

## História a názov
Termín prvýkrát použil Claude E. Shannon, otec teórie informácie, vo svojej práci z roku 1948. Názov vznikol ako skratka spojenia „**bi**nary digi**t**“, čo je zároveň slovná hračka pretože *bit* v angličtine znamená aj kúsok/štipka. Pôvod termínu Shannon pripísal Johnovi W. Tukeymu.

## Násobky
Bajt (angl. byte, tiež označované ako slabika) je zoskupenie bitov, pôvodne s premenlivou veľkosťou, no dnes takmer vždy osem bitov. Osembitové bajty, tiež známe ako oktety, sú schopné reprezentovať 256 rozličných hodnôt (28) napr. 0 až 255 zapísané v desiatkovej sústave. Osembitový bajt možno zapísať aj pomocou dvoch štvorbitových zoskupení, známych ako nibble (hláska), ktoré reprezentujú 16 hodnôt (24) a preto sa dajú zapísať jednou cifrou v hexadecimálnej sústave. Napríklad 0 až 255 v desiatkovej sústave zodpovedá 00 až FF. V niektorých architektúrach počítačov pozostáva slovo zo 16 bitov, dvojslovo z 32 bitov. Pozri veľkosť slova.

Termíny pre veľké množstvá informácie sa tvoria pridaním štandardných predpôn; kilobit (Kb, Kbit), megabit (Mb, Mbit), gigabit (Gb, Gbit). Existujú však nedorozumenia týkajúce sa týchto jednotiek a ich skratiek, pozri podrobne v článku binárny prefix. Hoci je jasnejšia symbolika používať „bit“ pre bit a „b“ pre bajt, „b“ sa často používa pre bit a „B“ pre bajt (v sústave SI je však „B“ skratkou pre Bel).

Napríklad:

* predpony s použitím symbolov sústavy SI, napr.: 1 kilobit (**k**b) = 103 bitov = 1000 bitov alebo 1 megabit (**M**b) = 106 bitov = milión bitov
* binárne predpony podľa štandardu IEC, napr. kibibit (**Ki**b) = 210 bitov = 1024 bitov alebo mebibit (**Mi**b) = 220 bitov

V praxi sa však niekedy, vzhľadom k historickým okolnostiam, využívajú predpony SI pre binárne hodnoty (1kB = 1024 bitov namiesto 1000 bitov). Zjednodušene povedané, používa sa nepresné označenie pretože odchýlka je menej ako 3%. 

## Počet bitov a stavov
Bit nadobúda vždy jednu z dvoch hodnôt. Pomocou jedného bitu možno teda reprezentovať 21 = 2 stavy. Pomocou 8 bitov (1 bajt) možno reprezentovať 28 = 256 stavov. Tabuľka vpravo uvádza počet reprezentovateľných stavov až do šírky 64 bitov, ktorá umožňuje reprezentovať približne 1,844674407×1019 stavov.

## Iné
Isté inštrukcie procesora pracujúce s bitmi (ako xor) pracujú na úrovni manipulácie s bitmi na rozdiel od manipulácie dát ako séria bitov.

V telekomunikáciách a počítačových sieťach sa prenosová rýchlosť zvyčajne označuje v bitoch za sekundu.

Bit v súčasnosti je základná, teda najmenšia jednotka udávajúca množstvo informácie používaná v informatike, zároveň však prebieha intenzívny výskum v kvantovej informatike týkajúci sa qubitov.

## Pozri aj
* binárny prefix
*informácia a entropia
* Claude E. Shannon
* bitrate
* qubit
* kapacita počítačových pamätí

Kategória:Jednotky informácie
Michelle Pfeifferová

**Michelle Marie Pfeifferová** (neprechýlene Michelle Marie Pfeiffer; * 29. apríl 1958, Santa Ana, Kalifornia, USA) je americká herečka a speváčka.

## Filmografia
* 1980 - *The Hollywood Knights*
* 1980 - *Falling in Love Again*
* 1981 - *Charlie Chan and the Curse of the Dragon Queen*
* 1982 - *[[Pomáda 2]]* (*Grease 2*)
* 1983 - *[[Zjazvená tvár (film z roku 1983)|Zjazvená tvár]]* (*Scarface*)
* 1985 - *Into the Night*
* 1985 - *[[Jastrabia žena]]* (*Ladyhawke*)
* 1986 - *Sweet Liberty*
* 1987 - *[[Čarodejnice z Eastwicku]]* (*The Witches of Eastwick*)
* 1987 - *Amazon Women on the Moon*
* 1988 - *Married to the Mob*
* 1988 - *Tequila Sunrise*
* 1988 - *[[Nebezpečné známosti]]* (*Dangerous Liaisons*)
* 1989 - *The Fabulous Baker Boys*
* 1990 - *[[Ruský dom]]  (*The Russia House*)
* [[1991]] - *Frankie a Johnny* (*Frankie and Johnny*)
* [[1992]] - *Batman sa vracia* (*Batman Returns*)
* 1992 - *Pole lásky*   (*Love Field*)
* [[1993]] - *Vek nevinnosti* (*The Age of Innocence*)
* [[1994]] - *Vlk* (*Wolf*)
* [[1995]] - *Nebezpečné myšlienky*  (*Dangerous Minds*)
* [[1996]] - *Up Close & Personal*
* 1996 - *To Gillian on Her 37th Birthday*
* 1996 - *Perfektný deň* (*One Fine Day*)
* [[1997]] - *A Thousand Acres*
* [[1998]] - *Princ egyptský* (*The Prince of Egypt*) (hlas)
* [[1999]] - *The Deep End of the Ocean*
* 1999 - *A Midsummer Night's Dream*
* 1999 - *Náš príbeh* (*The Story of Us*)
* [[2000]] - *Pod povrchom* (*What Lies Beneath*)
* [[2001]] - *I Am Sam*
* [[2002]] - *Biely oleander* (*White Oleander*) 
* [[2003]] - *Sinbad: Legend of the Seven Seas* (hlas) 
* [[2005]] - *Chasing Montana''

## Iné projekty

## Externé odkazy
* 

Kategória:Filmové herečky USA
Kategória:Televízne herečky USA
Kategória:Držiteľky ceny BAFTA za najlepšiu herečku vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon (dráma)
 Kategória:Hollywoodsky chodník slávy
Kategória:Osobnosti z Kalifornie
Kategória:Osobnosti USA holandského pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti USA švédskeho pôvodu
Kilobit za sekundu

**Kilobit za sekundu** (**kb/s**, **kbps** alebo **kbit/s**) je jednotka rýchlosti prenosu dát (dátového toku) rovná 1 000 bitov za sekundu. Kvalita audio sa často vyjadruje v kbit/s.

## Príklady

* 4 kbit/s – nutné minimum pre rozpoznateľnú reč (za použitia špeciálneho kodeku na kompresiu reči)
* 8 kbit/s – telefónna kvalita 
* 32 kbit/s – MW kvalita
* 96 kbit/s – FM kvalita
* 128 kbit/s – CD kvalita

## Kilobajt za sekundu
Inou jednotkou rýchlosti prenosu dát je **kilobajt za sekundu** (**kBps** alebo **kbyte/s**) a je osemnásobne rýchlejší ako kilobit za sekundu:

: 8 kilobit/s = 1 kilobyte/s

## Zámena
Jeden kilobit za sekundu by sa nemal zamieňať s kibibitom za sekundu (podrobne v Binárny prefix):

Kategória:Prenosové rýchlosti
Gigabit za sekundu

**Gigabit za sekundu** (**Gb/s**, **Gbps** alebo **Gbit/s**) je jednotka rýchlosti prenosu dát rovná 1 000 megabitom za sekundu alebo 1 000 000 kilobitom za sekundu alebo 1 000 000 000 bitom za sekundu. 

Príklady rozhraní, dosahujúcich priepustnosť v rádoch gigabitov za sekundu:
* USB od verzie 3.0
* SATA, SCSI, Fibre Channel a NVMe rozhrania pevných diskov a SSD
* Ethernet
* zbernice PCI a PCI-Express

## Gigabajt za sekundu
Inou jednotkou rýchlosti prenosu dát je **gigabajt za sekundu** (**gBps** alebo **gbyte/s**) a je osemnásobne rýchlejší ako gigabit za sekundu:

: 8 gigabit/s = 1 gigabyte/s

## Zámena
Jeden gigabit za sekundu by sa nemal zamieňať s gibibitom za sekundu (podrobne v Binárny prefix):

Kategória:Prenosové rýchlosti
Megabit za sekundu

**Megabit za sekundu** (**Mbps** alebo **Mbit/s**) je jednotka rýchlosti prenosu dát (prenosovej, resp. bitovej rýchlosti). Je rovná 1 000 kilobitom za sekundu alebo 1 000 000 bitom za sekundu.

V megabitoch za sekundu sa meria napríklad rýchlosť širokopásmových internetových pripojení, lokálnych sietí atď.

## Nejednoznačnosť označovania
Z historických príčin existuje nejednoznačnosť a chaos v používaní predpôn sústavy SI v informatike a príbuzných odboroch (najmä pri označovaní kapacity dátových nosičov, kde napr. kB môže znamenať 1000, ale aj 1024 bajtov). Pri označovaní prenosových rýchlostí predpony kilo- a mega- značia vždy dekadický násobok (pozri aj článok Binárny prefix).

## Príklad - porovnanie prenosových rýchlostí digitálneho videa
Vo mnohých aplikáciách digitálneho videa sa kvalita dátového toku meria v Mbit/s:
* 32 kbit/s – videofónna kvalita (minimum nutné na rozpoznanie hovoriacej hlavy)
* 2 Mbit/s – VHS kvalita
* 8 Mbit/s – DVD kvalita
* 55 Mbit/s – HDTV kvalita

Tieto hodnoty sú len veľmi orientačné, keďže skutočná kvalita závisí výrazne od použitého kodeku.

Kategória:Prenosové rýchlosti
Kibibit za sekundu

**Kibibit per second** (**kib/s**, **kibps** alebo **kibit/s** -- **kibibitov za sekundu**) je jednotka rýchlosti prenosu dát rovná 1 024 bitom za sekundu. 

## Kibibajt za sekundu
Inou jednotkou rýchlosti prenosu dát je **kibibajt za sekundu** (**kiBps** alebo **kibyte/s**) a je osemnásobne rýchlejší ako kibibit za sekundu:

: 8 kibibit/s = 1 kibibyte/s

## Zámena
Jeden kibibit za sekundu by sa nemal zamieňať s kilobitom za sekundu (podrobne v Binárny prefix):

Kategória:Prenosové rýchlosti
Baud

**Baud** (výslovnosť ) je v telekomunikáciách a informatike, jednotka „signálnej rýchlosti“, čo predstavuje počet zmien stavu prenosového média za sekundu v modulovanom signále. Je pomenovaná po Émile Baudotovi, vynálezcovi Baudotovho kódu pre telegrafiu.

Termín *baud* sa niekedy zneužíva na označenie „bitov za sekundu“ čo je „prenosová rýchlosť“. V niektorých systémoch sa signálna rýchlosť a prenosová rýchlosť rovnajú, keďže je možné, aby signálna udalosť niesla jeden bit, ale vo všeobecnosti je bežnejšie využívať šírku pásma zakódovaním viacerých bitov (až do množstva šestnásť) v jednej udalosti. Takže 2400-bitový modem v skutočnosti prenáša 600 baudov, kde každá udalosť modulácie kvadratúrou amplitúdy nesie štyri bity informácie.

## Pozri aj
* Modem
* bandwidth

Kategória:Telekomunikácie
Kategória:Meracie jednotky
Kategória:Eponymické termíny v informatike
Castrológia

**Castrológia** al. **kastrológia** (z lat. slova *castrum* - hrad), disciplína integrujúca humanitné vedné odbory zaoberajúce sa štúdiom hradov a fenoménom súvisiacim s ich existenciou. 

Castrológia integruje skúmania:
*archeológie (špecificky medieválnej archeológie)
*historickej vedy (špecificky mediavalistiky)
*architektúry (špecificky dejiny architektúry)
*dejín umenia (štúdium ikonografie - zobrazenia hradov na freskách, obrazoch a pod.)
*etnografie a etnológie (vzťah obyvateľov podhradia a hradu, slávnosti, hrad v ľudovej kultúre a pod.)
*religionistiky (ľudové povery viažúce sa k hradom, lúpežným rytierom, bielym paniam a pod.)

## Pozri aj
*kastel
*burgus
*hradisko (archeológia)
*hrad
*hrádok (stavba)
*pevnosť (stavba)
*zámok

## Externé odkazy

*Castrum - fortalicium - http://www.castrum.sk 
*Hrady, zámky a kaštiele na Slovensku - http://www.zamky.sk
*Hrady na Slovensku - http://www.hrady.sk
*Sprístupnené hrady, zámky a kaštile s expozíciami (múzeá) - http://muzeum.sk/hrad/default.php?co=hrady 

Kategória:Archeológia
Kategória:Hrady a zámky
Kategória:Dejiny podľa predmetu
Woodstock

**Woodstock** môže byť:

* hudobný festival, pozri Woodstock Music and Art Fair
* album Woodstock od Jimiho Hendrixa pozri Woodstock (album)
* mesto v Oxforshire v Anglicku, pozri Woodstock (Oxfordshire)
* mesto v kanadskej provincii Ontário, pozri Woodstock (Ontário)
* mesto v štáte New Hampshire, pozri Woodstock (New Hampshire)
* mesto v štáte New York v USA, pozri Woodstock (New York)
* mesto v štáte Illinois v USA, pozri Woodstock (Illinois)
Pearl Harbor (film)

***Pearl Harbor*** je film z roku 2001 režiséra Michaela Baya.

## Externé odkazy
* 
* Pearl Harbor-oficiálna stránka 
* 

Kategória:Filmy z 2001
Kategória:Filmy podľa názvu
Kategória:Filmy USA
Kategória:Filmy s tematikou druhej svetovej vojny
Kategória:Filmy režírované Michaelom Bayom
Inkubačná lehota

**Inkubačná lehota** alebo **inkubačný čas** alebo (jazykovo nevhodne) **inkubačná doba** môže byť:
* v medicíne: lehota od nakazenia do vypuknutia choroby, pozri inkubačná lehota (medicína)
* v biológii:
**lehota od naočkovania do rozmnoženia mikróba
**lehota vysedenia vtáčieho vajca, pozri inkubačná lehota (zoológia)
* v chove rýb: obdobie vývoja zárodku v ikre od jej oplodnenia do vygúľania plôdika, pozri inkubačná lehota (chov rýb)
* v technike: skrátene inkubačná lehota korózie
Nebeské kráľovstvo

**Nebeské kráľovstvo** (Kráľovstvo nebeské) al. **Nebeská ríša** (po gr. basileia tôn ouranôn) alebo **Božie kráľovstvo** (po gr. basileia tou theou) je významný pojem židovského a kresťanského náboženstva. 

Pojem treba predovšetkým chápať ako „vládu nebies (Boha)“ a nie ako „kráľovstvo v nebi“.

U židov je to večná ríša spravodlivosti (na konci sveta), ktorá vznikne formou rozsiahleho božieho súdu a viditeľného prevzatia vlády Jahvem. Pôvodne je v Starom zákone pojem myslený ako protiklad cudzej nadvlády (Babylončania, Peržania, Rimania) v Izraeli, ako aj „zabudnutia na“ Boha v Izraeli. Spomenutý Boží súd potrestá narušiteľov Zákona a pohanov, „spravodliví“ však získajú prístup do Nebeského kráľovstva. Ján Krstiteľ ešte používal tento koncept Nebeského kráľovstva.

V Novom zákone a kresťanstve je to naopak stav aktuálny (nie budúci) – nová skutočnosť (vláda Božia) charakterizovaná Božím prísľubom spasenia ľudstva, ktorá začala príchodom Ježiša na svet a ktorá bude dokonaná posledným súdom. Inými slovami ide o stav konečného vykúpenia ľudstva, pretože zmŕtvychvstaním Krista – zosobnenia vlády Božej - sú veriaci „automaticky“ vykúpení.

V rímskokatolíckej teológii pojem môže označovať aj cirkev. Protestanti však veria, že cirkev je len nástroj, ktorým sa Nebeské kráľovstvo prejavuje, a že teda nie je jeho synonymom.

## Pozri aj
*Božie kráľovstvo (Stará zmluva)
*Božie kráľovstvo (Nová zmluva)

Kategória:Kresťanstvo
Kategória:Judaizmus
Inkubačná lehota (medicína)

**Inkubačná lehota** alebo **inkubačný čas** alebo jazykovo nevhodne **inkubačná doba** je obdobie od vstupu nákazy do organizmu po vypuknutie choroby. Pri infekčných chorobách zohráva veľkú úlohu pri posudzovaní nebezpečnosti infekcie.

Za najnebezpečnejšie sa považujú tie nákazy, ktoré majú dlhú inkubačnú lehotu, lebo to zvyšuje šancu, že nakazený jedinec odcestuje do inej oblasti a rozšíri chorobu, najmä v tom prípade, ak je nakazený jedinec infekčný (môže infekciu rozširovať) už počas inkubačnej lehoty. To znamená, že v období, keď choroba vypukne, lekári a zverolekári tak dostanú prvé varovanie, keď sa môže nainfikovať veľký počet ľudí (zvierat). Typický príklad takejto choroby je inak len málo infekčný AIDS.

Choroby sa rozdeľujú podľa inkubačnej lehoty na:
* choroby s krátkou inkubačnou lehotou, v rádoch hodín až dní (chrípka, cholera)
* choroby s dlhou inkubačnou lehotou, v rádoch mesiacov až rokov (besnota, AIDS).

## Zdroj

## Pozri aj
* Karanténa

Kategória:Epidemiológia
Stanislav Stolárik

náhľad|313x313bod
Mons. prof. ThDr. PhDr. **Stanislav Stolárik**, PhD. (* 27. február 1955, Rožňava) je rímskokatolícky diecézny biskup Rožňavskej diecézy.

## Biografia
Biskup Stanislav Stolárik študoval na Rímskokatolíckej cyrilometodskej bohosloveckej fakulte Univerzity Komenského v Bratislave. Dňa 11. júna 1978 bol vysvätený za kňaza. Od roku 1978 pôsobil ako kaplán v Trebišove, od roku 1979 Humennom a od roku 1981 v Prešove. Od roku 1984 pôsobil ako farár a neskôr ako dekan v Obišovciach, od roku 1990 v Čani, od roku 1992 v Humennom, od roku 1995 v Prešove vo Farnosti Kráľovnej pokoja a od roku 2001 až do svojho biskupského menovania v Prešove vo Farnosti sv. Mikuláša.  

Po zmene spoločenských pomerov získal doktorát z teológie na RKCMBF UK v Bratislave. V roku 1988 získal doktorát z filozofie na Filozofickej fakulte Pápežskej teologickej akadémií v Krakowe a na Univerzite Komenského v Bratislave vedecko-akademickú hodnosť "PhD." Na Filozofickej fakulte Prešovskej univerzity v Prešove získal v roku 1999 docentúru v odbore Dejiny filozofie. Dňa 8. februára 2003 mu pápež sv. Ján Pavol II. udelil titul monsignor - kaplán Jeho Svätosti. Za vysokoškolského profesora bol menovaný prezidentom SR 10. apríla 2006 v odbore Dejiny filozofie. 

Dňa 26. februára 2004 bol pápežom sv. Jánom Pavlom II. vymenovaný za pomocného biskupa Košickej arcidiecézy a titulárneho biskupa sídla Barica. Vysvätený za biskupa bol 20. marca 2004 košickým arcibiskupom metropolitom Mons. Alojzom Tkáčom a spolusvätiteľmi kardinálom Jozefom Tomkom a apoštolským nunciom Henrykom J. Nowackym. Zároveň pôsobil aj ako generálny vikár.

Dňa 21. marca 2015 bol pápežom Františkom vymenovaný za diecézneho biskupa Rožňavskej diecézy po prijatí rezignácie diecézneho biskupa Mons. Vladimíra Fila z dôvodu dosiahnutia 75. roku života. Na sviatok sv. Jána Nepomuckého, patróna diecézy dňa 16. mája 2015 bol uvedený do úradu diecézneho biskupa v Katedrále Nanebovzatia Panny Márie v Rožňave košickým arcibiskupom metropolitom Mons. Bernardom Boberom.  

## Iné projekty

Kategória:Osobnosti z Rožňavy
Kategória:Biskupi Košickej diecézy
Kategória:Slovenskí univerzitní profesori
Kategória:Biskupi Rožňavskej diecézy
Kategória:Konferencia biskupov Slovenska
Košická arcidiecéza

[right|thumb|[Dóm svätej Alžbety|Katedrála sv. Alžbety]]
right|thumb|Katedra v Dóme sv. Alžbety

**Arcibiskupstvo Košice** alebo **Košická arcidiecéza**, v úradnom styku **Rímskokatolícka cirkev Arcibiskupstvo Košice** () je metropolitnou arcidiecézou Východnej provincie rímskokatolíckej cirkvi na Slovensku so sídlom v Košiciach. Bola zriadená 10. augusta 1804. Dňa 31. marca 1995 ju pápež Ján Pavol II. apoštolskou konštitúciou *Pastorali quidem permoti* erigoval na arcidiecézu a zároveň ustanovil Košickú cirkevnú provinciu. Sufragánnymi biskupstvami sa stali Spišské a Rožňavské biskupstvo. 11. júna 2016 bol pápežom Františkom vymenovaný za nového pomocného biskupa Mons. Marek Forgáč. 

## Biskupi
### Arcibiskup metropolita
* Bernard Bober
** 4. júna 2010 menovaný za arcibiskupa metropolitu 
** 10. júla 2010 inaugurovaný do funkcie  

#### Doterajší diecézni biskupi a arcibiskupi

### Emeritný arcibiskup
* Alojz Tkáč
** od 10. júla 2010 emeritný arcibiskup metropolita

### Pomocný biskup
* Marek Forgáč
** 11. júna 2016 menovaný za pomocného biskupa
** 1. septembra 2016 vysvätený za biskupa 

#### Doterajší pomocní biskupi

## Dekanáty
Dekanáty diecézy sú v mestách:
* Bardejov,
* Humenné,
* Košice-stred,
* Košice-juh,
* Košice-východ,
* Košice-západ,
* Lipany,
* Michalovce,
* Moldava nad Bodvou,
* Prešov-mesto,
* Prešov II.,
* Prešov-Solivar,
* Sabinov,
* Snina,
* Sobrance,
* Stropkov,
* Trebišov,
* Veľké Kapušany,
* Vranov nad Topľou.

## Referencie

## Externé odkazy
* Zdroj 1
* Zdroj 2
* Oficiálne stránky Košickej arcidiecézy
* Schematizmus Košickej arcidiecézy
* Dekanáty Košickej arcidiecézy
* Štatistika Košickej arcidiecézy z r. 2018


Kategória:Rímskokatolícke diecézy na Slovensku
Kategória:Východoslovenská cirkevná provincia
Kategória:Rímskokatolícke arcidiecézy
Nitrianska diecéza

náhľad|Biskupský palác
**Biskupstvo Nitra** alebo **Nitrianska diecéza**, v úradnom styku **Rímskokatolícka cirkev Biskupstvo Nitra** je rímskokatolícka diecéza na Slovensku so sídlom v Nitre. Je prvou diecézou zriadenou na území Slovenska. Bola zriadená už v roku 880 počas existencie Veľkomoravskej ríše, jej prvým biskupom bol Viching. 

Jej osud po zániku Veľkej Moravy nie je známy, zdá sa, že zanikla. Okolo roku 1110 bola obnovená vyčlenením z Ostrihomského arcibiskupstva. 

V súčasnosti je metropolou Nitrianskej diecézy Bratislavská arcidiecéza. Jej rozloha je , tvorí ju 17 dekanátov.

## Biskupi
### Diecézny biskup
* Viliam Judák, diecézny biskup

### Pomocní biskupi
* Peter Beňo, pomocný biskup

#### Bývalí pomocní biskupi
* František Rábek, pomocný biskup v r. 19912003, vymenovaný 20. januára 2003 za vojenského ordinára  (2003 - 2025)
* Marián Chovanec, pomocný biskup v r. 19992012, vymenovaný 20. novembra 2012 za banskobystrického diecézneho biskupa

### Zoznam nitrianskych biskupov

## Dekanáty
Dekanáty diecézy sú v mestách:
* Bánovce nad Bebravou
* Bošany
* Hronský Beňadik
* Lužianky
* Močenok
* Nemšová
* Nitra
* Nitrianske Rudno
* Nové Zámky
* Radošina
* Šurany
* Štúrovo
* Topoľčany
* Trenčín
* Vráble
* Zlaté Moravce
* Želiezovce

## Štatistika

## Galéria

Nitra Castle10.JPG|náhľad|Nádvorie biskupského paláca
Coat of arms of Viliam Judák.svg|náhľad|Erb biskupa Viliama Judáka
Coat of arms of Ján Chryzostom Korec.svg|náhľad|Erb emeritného biskupa Jána Chryzostoma kardinála Korca


## Referencie

## Externé odkazy
* Zdroj
* Oficiálne stránky Biskupstvo Nitra


Kategória:Rímskokatolícke diecézy na Slovensku
Kategória:Západoslovenská cirkevná provincia
Rožňavská diecéza

**Biskupstvo Rožňava** alebo **Rožňavská diecéza**, v úradnom styku **Rímskokatolícka cirkev biskupstvo Rožňava** () je rímskokatolícka diecéza na Slovensku so sídlom v Rožňave. Na jej čele je diecézny biskup Stanislav Stolárik. Jej rozloha je 7 000 km². Podlieha pod metropolu Arcibiskupstvo Košice.

## História vzniku
Pápež Pius VI. bulou *Romanus pontifex* z 13.marca 1776 zriadil nové biskupstvá a to: Banskobystrické, Rožňavské a Spišské, ktoré vznikli vyčlenením z Ostrihomského arcibiskupstva. Táto bula vznikla pod vplyvom dekrétu Márie Terézie z 15. januára 1776.

## Diecézny biskup
* Stanislav Stolárik, diecézny biskup (od 21. marca 2015)

## Pomocný biskup
* V súčasnosti Rožňavská diecéza nemá pomocného biskupa. Pomocným biskupom v Rožňave bol Vladimír Filo, ktorý sa neskôr stal diecéznym biskupom. Rožňava je prvá diecéza od r. 1989 na Slovensku, v ktorej dvaja diecézni biskupi už zomreli (Eduard  Kojnok a Vladimír Filo) a spravuje ju tretí diecézny biskup Stanislav Stolárik. Druhá takáto diecéza je Spiš, ktorú spravuje František Trstenský. Biskup Stolárik vyhlásil rok 2021 v diecéze Rokom Eucharistie a kňazstva a tiež vyhlásil duchovnú prípravu na oslavy 250. výročia založenia diecéze (2026) pod patronátom sv. Jana Nepomuckého, sv. Jozefa, sv. Jána M. Vianneya -farára arského, sv. Terézie z Lisieux a Pany Márie. Relikvie sv. Terézie z Lisieux navštívili katedrálu v Rožňave v januári 2016 v rámci Roka zasväteného života. Rovnako navstivili relikvie Terézie z Lisieux 5 ďalších miest v diecéze. Rožňava je historicky staršie biskupstvo ako Košice.

## Doterajší diecézni biskupi a ordinári

## Dekanáty
Dekanáty diecézy:
* Brezniansky - Brezno
* Hronský - Heľpa
* Jasovsko-Turniansky - Štós
* Dolný Novohrad - Stará Halič
*Horný Novohrad - Poltár
* Muránsky - Revúca
* Malohontský - Rimavská Sobota
* Rožňavský - Rožňava
* Spišský - Smolník

## Štatistika

## Referencie


## Externé odkazy
* www.burv.sk Oficiálna stránka Rožňavskej diecézy
* 
* http://www.burv.sk/dekanaty schematizmus


Kategória:Rímskokatolícke diecézy na Slovensku
Kategória:Východoslovenská cirkevná provincia
Spišská diecéza

[right|thumb|[Spišská Kapitula]]
**Biskupstvo Spišské Podhradie** alebo **Spišská diecéza** alebo **Spišské biskupstvo**, v úradnom styku **Rímskokatolícka cirkev Biskupstvo Spišské Podhradie** je rímskokatolícka diecéza na Slovensku so sídlom v Spišskom Podhradí, časti Spišská Kapitula. Bola zriadená 13. marca 1776. Jej rozloha je 7 802 km², tvorí ju 14 dekanátov. Podlieha pod metropolu Košice.

## História
Pápež Pius VI. bulou *Romanus pontifex* z 13.marca 1776 zriadil nové biskupstva a to: Banskobystrické, Rožňavské a Spišské, ktoré vznikli vyčlenením z Ostrihomského arcibiskupstva. Táto bula vznikla pod vplyvom dekrétu Márie Terézie z 15. januára 1776.

## Dekanáty
* Dolnokubínsky dekanát
* Kežmarský dekanát
* Levočský dekanát
* Liptovskomikulášsky dekanát
* Námestovský dekanát
* Popradský dekanát
* Ružomberský dekanát
* Spišskonovoveský dekanát
* Spišskostaroveský dekanát
* Spišskopodhradský dekanát
* Spišskoštiavnický dekanát
* Staroľubovniansky dekanát
* Trstenský dekanát
* Zákamenský dekanát

## Štatistika

## Referencie

## Pozri aj

* Spišský Jeruzalem
* zoznam spišských biskupov

## Iné projekty

## Externé odkazy
* http://kapitula.sk - oficiálna stránka biskupstva


Kategória:Rímskokatolícke diecézy na Slovensku
Kategória:Východoslovenská cirkevná provincia
Alkoholizmus

**Alkoholizmus** alebo **etylizmus** je závislosť na alkohole (chem. etanole).

## Symptómy
* silná potreba piť alkohol
* strata sebakontroly (neschopnosť prestať)
* fyzická závislosť a abstinenčné symptómy
* tolerancia (nemožnosť stať sa opitým)

## Výskyt
Alkoholová závislosť patrí k najrozšírenejším formám závislostí.

Z dvoch tretín severoamerickej populácie, ktorá konzumuje alkohol, 10% sú alkoholici a 6% skonzumuje viac ako polovicu všetkého alkoholu.

## Príčiny
Príčiny alkoholovej závislosti sa nedajú ľahko vysvetliť. Často sa označuje ako „choroba z nadbytku“, pretože je neznáma medzi domorodými ľuďmi pred tým, ako sú kolonizovaní.

## Následky
Dnes je alkoholizmus hlavný problém verejného zdravia v Severnej Amerike, ktorý stojí každoročne svojich obyvateľov 170 miliárd USD. Alkoholizmus je život ohrozujúca závislosť, ktorá často končí smrťou následkom chorôb orgánov ako pečeň, podžalúdková žľaza alebo obličky, ďalej následkom vnútorného krvácania, degenerácie mozgu, otravy alkoholom alebo samovraždy. Alkoholizmus je tiež hlavný prispievajúci faktor pre úrazy hlavy, dopravné nehody, násilie a prepadnutia, ako aj vedúca príčina neurologických a iných medicínskych problémov (napr. cirhóza pečene).

Neliečená alkoholová závislosť spôsobuje problémy:
* psychické (alkoholické delírium, ktoré môže spôsobiť v dvoch až piatich percentách aj smrť, alkoholická demencia, vysoká samovražednosť)
* sociálne (strata rodiny, prerušenie sociálnych väzieb a priateľov, nezamestnanosť) 
* zdravotné.

## Liečba
Cieľom liečby je úplná abstinencia a dosahuje sa kombináciou farmakologickej liečby, averzívnej liečby (cieľom je dosiahnutie odporu voči droge), psychoterapie a socioterapie (kluby abstinentov a pod.). Môže mať formu ambulantnú či ústavnú. Úspešnosť sa pohybuje v rozmedzí 40 - 60% a je vo veľkej miere podmienená ochotou spolupracovať zo strany pacienta. Liečbu je potrebné v niektorých prípadoch zopakovať.

Alkoholovú závislosť je ťažšie vyliečiť a je značne škodlivejšia než závislosť na väčšine iných návykových látok. Fyzické symptómy pri abstinencii od alkoholu vyzerajú podobne ako symptómy abstinencie od heroínu.

## Referencie

## Iné projekty

## Externé odkazy
* Liga za duševné zdravie 


Kategória:Duševné poruchy

Kategória:Závislosť
Kategória:F10 Poruchy psychiky a správania zapríčinené užitím alkoholu
Kategória:K70 Alkoholická choroba pečene
Kategória:T51 Toxický účinok alkoholu